Mälestusmärk Ötzi leiukohas
**Hauslabjochi mees** (tuntud **Ötzi** nime all) on 19. septembril 1991 Ötztali Alpidest leitud 5300 aastat tagasi hukkunud mehe mumifitseerunud surnukeha. Kuni aastani 2007 arvati, et "jäämees" suri liustikul nälja ja külma kätte. Siis aga avastasid muumiat kompuutertomograafiga uurinud teadlased mehe seljast nooleotsa, mis oli tekitanud arteri seina 13-millimeetrise rebendi. Jäämees suri üsna pea pärast nooletabamust.

Ötzi on vanim Euroopas leitud muumia. Teda hoitakse praegu Bolzanos Lõuna-Tirooli arheoloogiamuuseumis.

Ötzi leiti 1991. aasta septembris Ötztali Alpidest Similauni mäe ja Hauslabjochi lähistel Austria ja Itaalia piiril. Sellepärast on ka tema hüüdnimeks "Ötzi".

Surma põhjus
------------

Esialgu usuti, et Ötzi suri talvise tormi käes külma tõttu. Hiljem spekuleeriti, et Ötzi võis olla hukatud rituaalse ohverdamise käigus ja ta võis olla pealik.
See seletus oli inspireeritud teooriatest, mida arendati seoses rabadest leitud I aastatuhandest eKr pärit laipadega nagu Tollundi mees või Lindow' mees (vt rabalaibad).

Ötzi avastamine
---------------

Ötzi leidsid 19. septembril 1991 kaks Saksa turisti: Helmut ja Erika Simon. Keha oli torsoni jää sees. Nad arvasid, et olid leidnud hiljuti surnud mägironija laiba. Järgmisel päeval püüdsid kohalik mäesandarm ja lähedal asuva Similaunhütte omanik keha jääst eemaldada. Nad kasutasid pneumaatilist puuri ja jääkirveid, kuid pidid halva ilma tõttu toimingu
katkestama. Järgmisel päeval külastasid sündmuspaika veel kaheksa turismigruppi. Ühes neist juhtusid olema kuulsad mägironijad Hans Kammerlander ja Reinhold Messner. Keha võeti jää seest välja 22. septembril ja kuulutati ametlikult päästetuks järgmisel päeval. See transporditi Innsbrucki Ülikooli, kus leid tunnistati eelajalooliseks.

Teaduslik analüüs
-----------------

Surnukeha on põhjalikult uuritud, mõõdetud, tehtud röntgen ja määratud elamisaeg. Ötzi kudesid, soolestikku ja ka esemeid, mis kehaga koos leiti, on mikroskoopiliselt uuritud.

### Keha

Fail:Oetzi the Iceman Rekonstruktion 1.jpg Kunstistuudios Kennis & Kennis 2011. aastal rekonstrueeritud Ötzi (Bolzano arheoloogiamuuseum)
Praeguste hinnangute järgi oli Ötzi surres 1,65 meetri pikkune, kaalus umbes 50 kilogrammi ja oli umbes 45-aastane. 3D-tehnoloogia abil on Itaalias Bolzano linnas asuvas Lõuna-Tirooli arheoloogiamuuseumis loodud Ötzi näo rekonstruktsioon, millest selgub, et Ötzi nägi oma vanuse kohta välja üsna vana, tal olid olnud sissevajunud pruunid silmad, habe, kortsud ja lohkus põsed.

Ötzi seedeelundite uuringud näitasid märke kahest söögikorrast, millest viimase oli mees tarbinud umbes kaheksa tundi enne surma. Ötzi oli söönud mägikitse- ja punahirveliha koos nisuga, mis oli tarbitud ilmselt leivana, juurikate ja puuviljadega.

Ötzi juustest leiti vase- ja arseeniosakesi; pealegi oli Ötzil vasest kirvetera, mis koosnes 99,7% ulatuses vasest. Nende tõikade põhjal oletavad teadlased, et Ötzi tegeles vasesulatamisega.

Teadlane Christopher Ruff on uurinud Ötzi sääre-, reie- ja vaagnaluu osi ning teinud kindlaks, et Ötzil tuli oma eluajal palju mägisel maastikul kõndida. Ruff pakub, et Ötzi võis olla mägikarjus.

Ötzi kehal olid tätoveeringud. Tätoveeritud kohtades oli luudel kahjustusi. On arvatud, et tätoveeringud olid osa rahvameditsiinist ja seotud valu vaigistamisega. Ötzi on üks vanemaid Euroopa aladelt leitud tätoveeritud muumiaid.

### Tervislik seisund

Ötzil puudus leidmisel marrasknahk, selle kadumine on jääs mumifitseerumise protsessi osa.

Ötzil oli palju hambaauke, mis võisid olla seotud tema toitumisharjumustega – tema toit koosnes suuresti teraviljast ja sisaldas palju süsivesikuid.

2012. aasta veebruaris tehtud DNA-analüüsist selgus, et Ötzil oli laktoositalumatus.

### Riietus

Ötzi kandis rohust punutud keepi ja mantlit, sääriseid, niudevööd ja nahast jalanõusid. Lisaks oli tal karunahast peakate. Ötzi jalatsid olid veekindlad ja suured, ilmselt olid need mõeldud lumel kõndimiseks.

Vöö külge oli õmmeldud tasku, millest leiti kaabits, puur, kivikild, luust naaskel ja kuivatatud puuseen.

### Varustus

Ötzi juurest leiti ka vasest kirves, mille vars oli tehtud jugapuust; kiviteraga nuga ja 14 noolega nooletupp. Kahel noolel oli kivist ots, 12 ülejäänut olid veel pooleli.

Leiti ka 1,82 meetri pikkune pooleliolev jugapuust vibu.

Lisaks kandis Ötzi kaasas marju, kahte kasetohust punutud korvi ja kahte liiki puuseeni, millest oli nahast nöör läbi pandud. Üks seeneliik – kasekäsn (*Piptoporus betulinus*) on antibakteriaalse toimega ning teisel – tuletaelal (*Fomes fomentarius*) oli oluline roll tuletegemiskomplektis.

Õiguslik vaidlus
----------------

Itaalia määras Helmut ja Erika Simonile, turistidele, kes Ötzi leidsid, leiutasu 25% Ötzi väärtusest. 1994. aastal pakkus võim neile 10 miljoni Itaalia liiri (5200 euro) suuruse "sümboolse" autasu, millest Simonid keeldusid.

2003. aastal palusid Simonid Bolzano kohtus, et nende osa Ötzi leidmisel paremini väärtustataks ning et nad määrataks Ötzi ametlikeks leidjateks. Kohus nõustus sellega. Simonid nõudsid leiutasuks 300 000 dollarit. Omavalitsus kaebas otsuse edasi.

Veel kaks inimest on väitnud, et nad olid samas mägironijate seltskonnas, kes Ötzi avastasid.

2004. aastal suri Helmut Simon. Kaks aastat hiljem otsustas kohus siiski, et Simonid olid tõepoolest Ötzi avastanud ja seega väärivad leiutasu. Erika Simon nõustus 150 000 euro suuruse tasuga.

Ötzi needus
-----------

Nagu paljude muumiate kohta, on ka Ötzi kohta väidetud, et temal lasub needus. See väide põhineb omakorda väitel, et mitmed Ötzi avastamise, taastamise ja põhjaliku uurimisega seotud inimesed on saladuslikult surnud. Nende seas on Ötzi kaasavastaja Helmut Simon ja Konrad Spindler, kes muumiat esimesena uuris. Tänaseks on erinevate õnnetuste tagajärjel surnud seitse inimest ja nende surma põhjus omistatakse väidetavale needusele. Tegelikult on Ötzi taastamisega olnud seotud sajad inimesed, kes tänini leidu uurivad. Tõsiasi, et neist seitse õnnetuse tagajärjel surid, on vähetähtis ega kinnita needuse olemasolu.

Viited
------

1. ↑  James Neill (27 October 2004), Otzi, the 5,300 Year Old Iceman from the Alps: Pictures & Information, retrieved8 March 2007
2. ↑  Sarah Ives (30 October 2003), Was ancient alpine "Iceman" killed in battle?, National Geographic News, retrieved 25 October 2007
3. 1 2  Franco Rollo [] et al. (2002), "Ötzi's last meals: DNA analysis of the intestinal content of the Neolithic glacier mummy from the Alps", Proceedings of the National Academy of Sciences 99 (20): 12594–12599,doi:10.1073/pnas.192184599, PMC 130505, PMID 12244211
4. ↑  Description of the Discovery at the South Tyrol Museum of Archaeology web site
5. ↑  Description of the recovery at the museum site.
6. ↑  WWI bodies are found on glacier, BBC News, 23 August 2004
7. ↑  Rory Carroll (26 September 2000), "Iceman is defrosted for gene tests: New techniques may link Copper Age shepherd to present-day relatives", The Guardian
8. 1 2 3 4  James M. Deem (3 January 2008), Ötzi: Iceman of the Alps: His health, Mummy Tombs, retrieved 6 January 2008
9. ↑  Lorenzi, Rossella (25 February 2011). "The Iceman Mummy: Finally Face to Face".Discovery News. Retrieved 24 June 2011.[dead link]
10. ↑  T.G. Holden (2002), "The Food Remains from the Colon of the Tyrolean Ice Man", in Keith Dobney; Terry O'Connor, Bones and the Man: Studies in Honour of Don Brothwell, Oxford: Oxbow Books, pp. 35–40, ISBN 978-1-84217-060-1
11. ↑  Iceman's final meal, BBC News
12. ↑  Christopher Ruff; Holt, BM; Sládek, V; Berner, M; Murphy Jr, WA; Zur Nedden, D; Seidler, H; Recheis, W (July 2006), "Body size, body proportions, and mobility in the Tyrolean "Iceman"", Journal of Human Evolution 51 (1): 91–101, doi:10.1016/j.jhevol.2006.02.001,PMID 16549104
13. ↑  Iceman Had Bad Teeth : Discovery News". News.discovery.com. 15 June 2011. Retrieved 15 September 2011.
14. ↑  Iceman Lived a While After Arrow Wound". DNews.
15. ↑  In the book Cookwise by Shirley Corriher, the point is made (in relation to cooking) that plant leaves have a waterproof, waxy cuticle which makes raindrops roll off, with the comment "it was interesting that the 5,000-year-old Alpine traveler ... had a grass raincoat":Shirley O. Corriher (1997), Cookwise: The Hows and Whys of Successful Cooking, New York, N.Y.: William Morrow and Company, p. 312, ISBN 978-0-688-10229-6
16. ↑  Iceman was wearing 'earliest snowshoes'". The Times. Stone Pages Archaeo News. 27 February 2005. Retrieved 24 November 2013.
17. ↑  http://en.wikipedia.org/wiki/%C3%96tzi
18. 1 2  Brenda Fowler (2001), Iceman: Uncovering the Life and Times of a Prehistoric Man found in an Alpine Glacier, Chicago, Ill.: University of Chicago Press, pp. 105–106, ISBN 0-226-25823-8
19. ↑  Norman Davies (1996), Europe: A History, Oxford: Oxford University Press, ISBN 0-19-820171-0
20. ↑  'Iceman' row ends after 17 years, BBC News
21. ↑  Magdaleni ne bodo plačali za Ötzija" [Magdalena Won't Get Paid for Ötzi].Slovenske novice (in Slovene). 9 October 2008.
22. ↑  Nick Pisa (22 October 2005), "Cold case comes to court – After 5,300 years",The Daily Telegraph
23. ↑  "Oetzi The Iceman's discoverers finally compensated: A bitter dispute over the payment of a finder's fee for two hikers who discovered the world famous Oetzi The Iceman mummy has finally been settled", The Daily Telegraph
24. ↑  Reuters in Vienna (19 October 2004), "Iceman's finder missing", The Guardian; Stephen Goodwin (25 October 2004), "Helmut Simon: Finder of a Bronze Age man in the alpine snow [obituary]", The Independent
25. 1 2  Barbara McMahon (20 April 2005), "Scientist seen as latest 'victim' of Iceman", The Guardian
26. ↑  The Curse of the Ice Mummy, a television documentary screened on UK Channel 4 on 8 March 2007. See alsoKathy Marks (5 November 2005), "Curse of Oetzi the Iceman strikes again", The Independent (also reported as Kathy Marks (5 November 2005), "Curse of Oetzi the Iceman claims another victim", New Zealand Herald);Nick Squires (5 November 2005), "Seventh victim of the Ice Man's 'curse'", The Daily Telegraph

Välislingid
-----------

|  |  |
| --- | --- |
|  | Pildid, videod ja helifailid Commonsis: **Ötzi** |

* Ametlik Ötzi veebileht
* Teadlased lahendasid iidse mõrvaloo Postimees, 12. juuni 2007
* Teadlased muukisid lahti jäämees Ötzi DNA, Postimees, 2. august 2010
* Jäämehe kõhubakter heidab valgust iidsele sisserändele, ERR Novaator, 10. jaanuar 2016
* 31. oktoober 2019, 16:42, Inna-Katrin Hein, Jäämees Ötzilt leitud samblad andsid ta viimaste hetkede kohta uut info, postimees.ee